CELEX: 62019TN0322
Language: sl
Date: 2019-05-27 00:00:00
Title: Zadeva T-322/19: Tožba, vložena 27. maja 2019 – El-Qaddafi/Svet

22.7.2019   
            
            
               SL
            
            
               Uradni list Evropske unije
            
            
               C 246/38
            
         
      Tožba, vložena 27. maja 2019 – El-Qaddafi/Svet
      (Zadeva T-322/19)
      (2019/C 246/40)
      Jezik postopka: angleščina
      
         Stranki
      
      
         Tožeča stranka: Aisha Muammer Mohamed El-Qaddafi (Muscat, Oman) (zastopnik: S. Bafadhel, Barrister)
      
         Tožena stranka: Svet Evropske unije
      
         Predlogi
      
      Tožeča stranka Sodišču predlaga, naj::
      
                  —
               
               
                  razglasi za ničen Izvedbeni sklep Sveta 2017/497/SZVP z dne 21. marca 2017 o izvajanju Sklepa (SZVP) 2015/1333 o omejevalnih ukrepih zaradi razmer v Libiji v delu, v katerem je ime tožeče stranke ohranjeno na seznamu iz Prilog I in III k Sklepu Sveta 2015/1333/SZVP z dne 31. julija 2015 o omejevalnih ukrepih zaradi razmer v Libiji;
               
            
                  —
               
               
                  razglasi za nično Izvedbeno uredbo Sveta (EU) 2017/489 z dne 21. marca 2017 o izvajanju člena 21(5) Uredbe (EU) 2016/44 o omejevalnih ukrepih zaradi razmer v Libiji v delu, v katerem je ime tožeče stranke ohranjeno na seznamu iz Priloge II k Uredbi Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in
               
            
                  —
               
               
                  Svetu Evropske unije v skladu s Poslovnikom Splošnega sodišča naloži plačilo stroškov, ki so nastali v postopku pred Splošnim sodiščem.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri razloge.
      
                  1.
               
               
                  Prvi tožbeni razlog: Svet Evropske unije tožeče stranke ni pravočasno obvestil o izpodbijanih ukrepih. S tem je bila kršena bistvena postopkovna zahteva v zvezi s pravico do učinkovitega sodnega varstva, tožeči stranki pa je zaradi tega nastala škoda.
               
            
                  2.
               
               
                  Drugi tožbeni razlog: odločitev Sveta, da ime tožeče stranke ponovno uvrsti na seznam, je utemeljena z istimi razlogi kot omejevalni ukrepi, ki jih je Splošno sodišče v zadevi C-681/14 že razglasilo za nične, kar je v nasprotju z načeloma res judicata in pravne varnosti ter pravico do učinkovitega pravnega sredstva.
               
            
                  3.
               
               
                  Tretji tožbeni razlog: v izpodbijanem aktu ni navedene zakonite podlage za uvrstitev imena tožeče stranke na seznam, kljub temu, da so se razmere v Libiji bistveno spremenile. Svet za izpodbijana ukrepa, ki nista utemeljena z nobenim od predloženih dokazov, ni podal posamičnih, posebnih in konkretnih razlogov.
               
            
                  4.
               
               
                  Četrti tožbeni razlog: z izpodbijanima ukrepoma so kršene temeljne pravice tožeče stranke, vključno s pravicami do zdravja, družinskega življenja, lastnine in obrambe, kot so določene v Listini Evropske unije o temeljnih pravicah.